《当阳道间 其一》
宋代·刘子寰

当阳楚名都，畴昔用武国。山馀磨剑石，陵有拖鎗谷。

自从春秋来，纷纷几蛮触。霸主争盟会，盗贼逞杀戮。

城郭递锄夷，生灵尽鱼肉。到今犹荒凉，旷野鬼昼哭。

道途烟火绝，一驿数茅屋。盛衰相乘除，治乱有反覆。

可怜江汉民，生比牛山木。灵禽避天风，高士弃周粟。

遥望武陵源。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。